STOWER เก็งกำไรไม่เลิก! พุ่งอีก 11% สวนติดบ่วง Cash Balance ยาวถึง 9 ก.ย.64
STOWER เก็งกำไรไม่เลิก! พุ่งอีก 11% โดย ณ เวลา 10.55 น. อยู่ที่ระดับ 0.10 บาท บวก 0.01 บาท สวนติดบ่วง Cash Balance ยาวถึง 9 ก.ย.64
STOWER เก็งกำไรไม่เลิก! พุ่งอีก 11% โดย ณ เวลา 10.55 น. อยู่ที่ระดับ 0.10 บาท บวก 0.01 บาท สวนติดบ่วง Cash Balance ยาวถึง 9 ก.ย.64
20 ส.ค. 2564

ผู้สื่อข่าวรายงานว่า วันนี้(20ส.ค.64) ราคาหุ้น บริษัท สกาย ทาวเวอร์ จำกัด (มหาชน) หรือ STOWER  ณ เวลา 10.55 น. อยู่ที่ระดับ 0.10 บาท บวก 0.01 บาท หรือ 11.11% ด้วยมูลค่าซื้อขาย 93.06 ล้านบาท

ด้านตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขายระดับ 1 : Cash Balance โดย STOWER และใบสำคัญแสดงสิทธิในการจองซื้อหุ้นสามัญของ บริษัท สกาย ทาวเวอร์ จำกัด (มหาชน) ครั้งที่ 3 STOWER-W3 ตั้งแต่วันที่ 20 ส.ค.- 9 ก.ย. 2564
พร้อมทั้งชี้แจง Trading Alert List ตลาดหลักทรัพย์ฯว่า บริษัทไม่มีพัฒนาการใดๆ ที่ยังไม่ได้เปิดเผย หรือสารสนเทศที่มีนัยสำคัญที่บริษัทอยู่ระหว่างพิจารณาและอาจเปิดเผยต่อตลาดหลักทรัพย์ฯในระยะเวลาอันใกล้ เช่น การเพิ่มทุน การร่วมทุน การได้มาหรือจำหน่ายไปซึ่งทรัพย์สินหรือข้อพิพาทที่สำคัญ ซึ่งอาจส่งผลกระทบต่อสภาพการซื้อขายที่เปลี่ยนแปลงไป และไม่ทราบถึงสาเหตุอื่นใดที่อาจส่งผลกระทบต่อการซื้อขาย